ดิฉันมีอะไรกับแฟนเมื่อวันที่ 2 แต่ใส่ถุงยางทุกครั้ง หลังจากเสร็จแล้ว แฟนก็เช็คถุงยางทุกครั้ง ไม่มีรอยรั่วหรือรอยฉีกขาด แต่ประจำเดือนไม่มา 2อาทิตย์แล้วคะ มีโอกาสที่จะท้องมากน้อยแค่ไหนคะ
สวัสดีค่ะ สาเหตุที่ประจำเดือนไม่มาที่พบได้บ่อย ได้แก่1.การตั้งครรภ์ แม้จะใช้ถุงยางอนามัย และตรวจเช็คแล้วไม่มีรอยรั่วหรือฉีกขาด แต่อย่างไรก็ตาม ถุงยางไม่สามารถป้องกันการตั้งครรภ์ได้ 100%2.การใช้ยาเม็ดคุมกำเนิดหรือยาฉีดคุมกำเนิดมาเป็นระยะเวลานาน แต่หากไม่เคยใช้ ก็ไม่ใช่สาเหตุ3.ความเครียดทำงานหนัก ออกกำลังกายอย่างหักโหม พักผ่อนน้อย อดอาหาร น้ำหนักลด ทำให้มีผลต่อการหลั่งฮอร์โมนเพศของต่อมใต้สมองได้4.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ส่วนสาเหตุอื่นๆ ที่อาจเป็นสาเหตุได้อีก เช่น มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำก็ได้ ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome (PCOS) เกิดการตีบตันของปากมดลูกหรือโพรงมดลูก ซึ่งเกิดจากพังผืดที่เป็นผลจากการอักเสบของมดลูก รังไข่เสื่อมก่อนกำหนด เป็นเนื้องอกของต่อมใต้สมอง เป็นต้นแนะนำให้ ตรวจหาการตั้งครรภ์เป็นอันดับแรก หากตรวจไม่พบการตั้งครรภ์ อาจมีสาเหตุมาจากข้อที่ 3-4 ที่กล่าวไป แนะนำให้รอดูประจำเดือนไปก่อน หากประจำเดือนไม่มานานเกิน 3 รอบเดือน ควรไปพบแพทย์เพื่อหาสาเหตุค่ะ